পুরুস নদী

পুরুস নদী বা "রিও পুরুস" দক্ষিণ আমেরিকার আমাজন নদীর এক উপনদী। এর অববাহিকার দৈর্ঘ্য এবং এর নুন্যতম জল পরিবহন ক্ষমতা গড়ে । পুরুস নদীর নামকরন হয়েছে মুলতঃ "অল্টো পুরুস জাতীয় উদ্যান" এবং "পুরুস" প্রদেশ ("পুরুস" জেলা) থেকে হয়েছে বলে মনে করা হয়। পুরুস প্রদেশ, উকাইয়ালি অঞ্চলে অবস্থিত এবং পেরুর চার প্রদেশের একটি।
পুরুস নদীর উত্থান হয়েছে দক্ষিণ আমেরিকার পেরুতে। পেরু ও ব্রাজিল-এর সীমান্ত অনুসরণ করে আক্রে রাজ্য-এর মধ্যে দিয়ে প্রবাহিত হওয়ার পর, "সান্তা রোসা দো পুরুস" জাতীয় উদ্যানের(২০০১ সালে প্রতিস্থিত) সীমান্তবর্তী ক্ষুদ্র ক্ষেত্রফলবিশিষ্ট অঞ্চলের মধ্য দিয়ে প্রবাহিত হয়েছে এবং "সান্তা রোসা" নদীর সঙ্গে সংযুক্ত হয়েছে। এরপর নদীটি উত্তরপূর্ব দিকে গতিপথ পরিবরতন করে "ম্যানুএল উরবানো" নামক পৌরসভা অঞ্চলে প্রবেশ করেছে। অতঃপর নদীটি ব্রাজিলিয়ান বালিপাথরের মালভূমির কিনারা দিয়ে প্রবাহিত মাদেইরা নদী এবং আন্দিজ পর্বত বেষ্টনকারী উকাইয়ালি নদীর মধ্যবর্তী স্থানে স্থিত এক গভীর খাঁদের মধ্যে প্রবাহিত হয়েছে।
এরপর পুরুস নদী ব্রাজিল-এর আমাজন রাজ্যের মধ্য দিয়ে ২০০৬ সালে প্রতিষ্ঠিত আরাপিক্সি বিশেষ সংরক্ষিত বনাঞ্চল -এর ক্ষেত্রফলবিশিষ্ট অঞ্চল দিয়ে প্রবাহিত হয়ে, বি আর-৩১৭ সড়কপথের শেষপ্রান্ত ধরে "বোকা দো আক্রে" নামক শহরাঞ্চলকে পাশ কাটিয়ে প্রবাহিত হয়েছে। 
নিম্ন অববাহিকার অভিমুখে আর কিছুদূর প্রবাহিত হওয়ার পর নদীটি পুরুস জাতীয় উদ্যান-এর (১৯৮৮ সালে প্রতিষ্ঠিত) ক্ষেত্রফলবিশিষ্ট পশ্চিম সীমান্তকে সংজ্ঞায়িত করেছে। পাওইনি শহরাঞ্চল থেকে লাব্রেয়া শহরাঞ্চলের দিকে প্রবাহিত হয়ে ২০০৮ সালে প্রতিষ্ঠিত মিডিও পুরুস বিশেষ বনাঞ্চল-এর ক্ষেত্রফলবিশিষ্ট অঞ্চল এই নদির গতিপথকে বেষ্টন করেছে। এরপর লাব্রেয়া ও কানুটামা -এই দুই শহরাঞ্চলের মধ্যে অবস্থিত কানুটামা বিশেষ বনাঞ্চল-এর অঞ্চলের মধ্যে দিয়ে প্রবাহিত হয়েছে। সর্বনিম্ন অববাহিকায় নদীটি ২০০৩ সালে প্রতিষ্ঠিত পিয়াগাকু-পুরুস বিশেষ উন্নয়নমুখী সংরক্ষিত বনাঞ্চল-এর অঞ্চল দিয়ে প্রবাহিত হয় যা এর সর্বাধিক বন্যাপ্রবন অঞ্চল। মাদেইরা নদীর পশ্চিম অববাহিকার দিকে সেই নদীর জল্ধারার সমান্তরালে উত্তর অভিমুখে গমন করে পুরুস নদী আমাজন নদীর সঙ্গে মিলিত হয়েছে।
উইলিয়াম চ্যান্দেলস -এর খোজ অনুসারে নদীর উৎসমুখ থেকে সঙ্গমস্থল অবধি অববাহিকা অঞ্চলের উচ্চতা সমুদ্র সমতল থেকে মাত্র ১০৭ ফিট (৩৩ মি), ৫৯০ মাইলস্‌ (৯৫০ কিমি)। পুরুস নদীর গতিপথ বিশ্লেষণ করলে দেখা যায় যে, এটি পৃথিবীর অন্যতম জটিল নদী অববাহিকাগুলির মধ্যে একটি। এর গতিপথের সরলরৈখিক দৈর্ঘ্য নিরূপণ করলে দেখা যায় যে তার আসল বক্র গতিপথের দৈর্ঘ্য থেকে প্রায় অর্ধেক কম। অর্থাৎ, ধরা যাক নদীর উৎস থেকে সঙ্গমস্থল অবধি একটি সরলরেখা অঙ্কন করা হল এবং একইভাবে নদীর উৎস থেকে অববাহিকা অবধি তার গতিপথ অনুসরণ করে একটি বক্ররেখা অঙ্কন করা হল। এবার সেই সরলরেখা এবং বক্ররেখার দৈর্ঘ্য নির্ণয় করলে দেখা যাবে যে সরলরেখার দৈর্ঘ্য বক্ররেখার দৈর্ঘ্যের প্রায় অর্ধেক। এই নদীর গতিপথে অনেক অর্ধ-নিমগ্ন, হ্রদের জল দ্বারা প্লাবিত এলাকা অবস্থান করে এবং সেই অঞ্চলগুলিতে এই নদীর বিস্তার একটি নিকাশি খালের থেকে বেশি নয়। উৎস থেকে ১০০০ মাইল (১৬০০ কিমি) দুরত্ব অবধি এর গতিপথে নদীর বিস্তার কমবেশি সব জায়গাতেই একইরকম এবং পরবর্তী ৮০০ মাইল (১৩০০ কিমি) গতিপথে এর দৈর্ঘ্য কোথাও ৪৫ ফীট (১৫ মি)-এর কম নয়। 
পুরুস রেড হাউলার ("আলউয়াত্তা পুরুএন্সিস") হল 'হাউলার বাঁদরের একটি প্রজাতি যা ব্রাজিল, পেরু, এবং বলিভিয়ার উত্তর অংশে দেখতে পাওয়া যায়। "পেকলটিয়া ব্রেভিস" নামক "ক্যাটফিশ"-এর প্রজাতি আমাজনের ঊর্ধ্ব ও নিম্ন অববাহিকা সহ পুরুস নদীতেও দেখতে পাওয়া যায়।
নদীর বেশিরভাগ কেন্দ্রীয় এবং নিম্ন অববাহিকা অঞ্চল "পুরুস ভার্জিয়া"র বাস্তুতান্ত্রিক পরিবেশ অঞ্চলের মধ্য দিয়ে প্রবাহিত হয়েছে। তাপুয়া আমাজনাস্‌ পুরসভার অন্তর্গত, কঠোর সুরক্ষা বেষ্টিত আবুফারি সংরক্ষিত জৈব-বৈচিত্র্য অঞ্চল -এর ক্ষেত্রফল বিশিষ্ট অঞ্চলের মধ্য দিয়ে প্রবাহিত হয়েছে। 
২০০৮ সালে, বলিভিয়ার সীমান্তের নিকটবর্তী নদীর ঊর্ধ্ব অববাহিকা অঞ্চলে একটি অজানা প্রাক-কলম্বিয়ান সভ্যতার চিহ্ন আবিষ্কার করা হয়েছিল। কৃষিকার্যের জন্য এই অঞ্চলের জঙ্গল পরিষ্কার করা হলে উপগ্রহ চিত্রে ভূমিতে অঙ্কিত কিছু জ্যামিতিক রেখচিত্র আবিষ্কার হয়েছে।